Štrasburg je oficiálnym sídlom Európskeho parlamentu. Každý mesiac sa tu na štyri dni schádzajú poslanci na tzv. Pléne, aby hlasovali a diskutovali na schôdzach, Aj keď sa väčšina práce parlamentu teraz odohráva v belgickom Bruseli, Štrasburg je právne viazaný ako jeho oficiálne sídlo. Budovy parlamentu sa nachádzajú spoločne s ďalšími európskymi organizáciami v štvrti Quartier Européen. Od roku 1999 je hlavnou budovou parlamentu budova Louise Weiss.
Návštevníkom je umožnené sledovať zasadnutie a formou hodinovej prednášky sa dozvie informácie o tomto zastupiteľskom orgáne. Návštevy za sprievodu sprievodcu sa usporadúvajú iba pre skupiny 20-45 osôb. Minimálny vek návštevníka je 14 rokov.
V týždni plenárneho zasadnutia
Návštevy počas plenárneho zasadnutia sú uskutočnené vo väčšine úradných jazykov EÚ a zahŕňajú výklad zamestnancov parlamentu a možnosť sledovať plenárne zasadnutie. Tieto prehliadky sú zadarmo, ale je potrebné si ich rezervovať vopred. Kvôli naozaj veľkému záujmu je odporúčaná doba rezervácie dva až tri mesiace pred návštevou parlamentu. Možnosť návštevy v konkrétnom termíne je podmienená momentálnym naplnením kapacít.
Mimo plenárne zasadnutie
Skupiny môžu navštíviť budovy parlamentu aj mimo obdobia plenárneho zasadnutia. Prehliadka určená iba pre skupiny sa skladá z návštevy Európskeho parlamentu so sprievodcom, vrátane návštevy rokovacej sály, krátkeho filmu a všeobecného výkladu o parlamente. Prehliadky prebiehajú v angličtine, francúzštine a nemčine. Návštevy so sprievodcom sú bezplatné, ale je potrebné ich objednať vopred. Znovu sa odporúča požiadať o návštevu dva až tri mesiace pred požadovaným dňom návštevy. Návštevy prebiehajú po celý rok, okrem oficiálnych sviatkov a zatváracích dní. Možnosť návštevy v konkrétnom termíne je podmienená momentálnym naplnením kapacít.
Žiadosť o návštevu môžu skupiny zasielať na adresu:
Bureau de Strasbourg
Allée du Printemps
F-67070 STRASBOURG Cedex